CELEX: 32014D0501
Language: hu
Date: 2014-07-24 00:00:00
Title: 2014/501/EU: A Bizottság végrehajtási határozata ( 2014. július 24. ) a 92/260/EGK határozat mellékleteinek a törzskönyvezett lovak Costa Ricából történő ideiglenes behozatala tekintetében, valamint a 2004/211/EK határozatnak az élő lófélék és ezek spermájának, petesejtjének és embriójának az Unióba történő behozatalára feljogosított harmadik országok és országrészek jegyzékében a Brazíliára és Costa Ricára vonatkozó bejegyzés tekintetében történő módosításáról (az értesítés a C(2014) 5166. számú dokumentummal történt)  EGT-vonatkozású szöveg

26.7.2014   
            
            
               HU
            
            
               Az Európai Unió Hivatalos Lapja
            
            
               L 222/16
            
         A BIZOTTSÁG VÉGREHAJTÁSI HATÁROZATA
   (2014. július 24.)
   a 92/260/EGK határozat mellékleteinek a törzskönyvezett lovak Costa Ricából történő ideiglenes behozatala tekintetében, valamint a 2004/211/EK határozatnak az élő lófélék és ezek spermájának, petesejtjének és embriójának az Unióba történő behozatalára feljogosított harmadik országok és országrészek jegyzékében a Brazíliára és Costa Ricára vonatkozó bejegyzés tekintetében történő módosításáról
   
      
         (az értesítés a C(2014) 5166. számú dokumentummal történt)
      
   
   (EGT-vonatkozású szöveg)
   
      (2014/501/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, 15. cikke a) pontjára, 16. cikke (2) bekezdésére, 19. cikkének bevezető mondatára, valamint 19. cikkének a) és b) pontjára,
   mivel:
   
               (1)
            
            
               A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv úgy rendelkezik, hogy lófélék Unióba történő behozatala csak olyan harmadik országokból engedélyezett, amelyek legalább két éve mentesek a lovak venezuelai agy- és gerincvelő-gyulladásától, és hat hónapja mentesek a takonykórtól.
            
         
               (2)
            
            
               A 92/260/EGK bizottsági határozat (3) előírja a törzskönyvezett lovaknak az említett határozat I. mellékletében szereplő egyes állat-egészségügyi csoportokba sorolt harmadik országokból az Unióba 90 napnál rövidebb időtartamra történő ideiglenes behozatalára vonatkozó állat-egészségügyi feltételeket és a szükséges állatorvosi bizonyítványokat.
            
         
               (3)
            
            
               A 2004/211/EK bizottsági határozat (4) megállapítja azon harmadik országok, illetve a harmadik országok azon országrészeinek jegyzékét, ahonnan a tagállamoknak engedélyezniük kell a törzskönyvezett lovak ideiglenes behozatalát, a törzskönyvezett lovak ideiglenes kivitele utáni újrabehozatalát, illetve a törzskönyvezett, valamint a tenyésztési és termelési célú lófélék behozatalát, továbbá meghatározza a lófélék harmadik országokból történő behozatalának feltételeit.
            
         
               (4)
            
            
               A 2004/211/EK határozat I. melléklete a Costa Rica-i San José közigazgatási területét is felsorolja a lóversenyen, lovassportrendezvényen vagy kulturális eseményen részt vevő, törzskönyvezett lovak ideiglenes kivitele utáni, 30 napot meg nem haladó időszakra történő, a 93/195/EGK bizottsági határozat (5) szerinti újrabehozatalára jogosult országrészek jegyzékében.
            
         
               (5)
            
            
               A venezuelai járványos agy- és gerincvelő-gyulladás legutóbbi Costa Rica-i előfordulásait a San Josétól 20 km-re található Alajuelában 2012 augusztusában, az ország észak-nyugati részében, San Josétól mintegy 200 km-re található Guanacastéban 2012 novemberében jelentették. Védőoltásokkal mindkét gócpontot sikeresen ellenőrzés alá vonták. A hivatalos jelentések alapján a járvány-előfordulások nem érintették San José közigazgatási területét. Ezért korlátozott időtartamra engedélyezni lehet a Franciaországban megrendezendő Lovas Világjátékokra benevezett, törzskönyvezett lovak ideiglenes behozatalát Costa Rica említett régiójából. Mivel azonban az érintett jószágok kültéri állóképességi gyakorlatokat végeznek, indokolt előírni, hogy a védőoltásban részesült lovak fertőzésmentességének alátámasztására az állatokat a venezuelai agy- és gerincvelő-gyulladásra vonatkozó kiegészítő vizsgálatoknak vessék alá, és hogy az előírt vizsgálatok céljából történő mintavétel időpontjától a beutaztatásig megfelelő védelmet biztosítsanak számukra a kórokozókat hordozó rovarokkal szemben.
            
         
               (6)
            
            
               Az elmúlt hat hónap során Costa Rica területén előfordult fertőző hólyagos szájgyulladás. Ezért indokolt előírni, hogy a lovak fertőzésmentességének alátámasztására kötelező legyen a fertőző hólyagos szájgyulladásra vonatkozó vizsgálatot végezni.
            
         
               (7)
            
            
               Ezért a 92/260/EGK határozat I. mellékletében ki kell igazítani a harmadik országok jegyzékét, II. mellékletének D. részébe bele kell foglalni a venezuelai agy- és gerincvelő-gyulladásra vonatkozó kötelező vizsgálatot, illetve a 2004/211/EK határozat I. mellékletében módosítani kell a Costa Ricára vonatkozó bejegyzést.
            
         
               (8)
            
            
               Brazília 2014. július 4-én kelt levelében tájékoztatta a Bizottságot, hogy Rio Grande do Sul, Santa Catarina, Mato Grosso do Sul, Goiás, Distrito Federal és Rio de Janeiro állam hat hónapja mentes a takonykórtól.
            
         
               (9)
            
            
               A 2004/211/EK határozat I. mellékletében ennek megfelelően módosítani kell a Brazília említett régióit érintő bejegyzést.
            
         
               (10)
            
            
               A 92/260/EGK határozat I. mellékletét és II. mellékletének D. részét, illetve a 2004/211/EK határozat I. mellékletét ezért ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 92/260/EGK határozat I. melléklete és II. mellékletének D. része e rendelet I. mellékletének megfelelően módosul.
   2. cikk
   A 2004/211/EK határozat I. melléklete e határozat II. mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. július 24-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 268., 1992.9.14., 54. o.
   
   
      (2)  HL L 192., 2010.7.23., 1. o.
   
   
      (3)  A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (4)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (5)  A Bizottság 1993. február 2-i 93/195/EGK határozata a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      I. MELLÉKLET
      A 92/260/EGK határozat a következőképpen módosul:
      
                  1.
               
               
                  Az I. mellékletben a D csoport alá tartozó felsorolás helyébe a következő lép:
                  „D csoport (1)
                  Argentína (AR), Barbados (BB), Bermuda (BM), Bolívia (BO), Brazília (3) (BR), Chile (CL), Costa Rica (3) (CR), Kuba (CU), Jamaica (JM), Mexikó (3) (MX), Peru (3) (PE), Paraguay (PY), Uruguay (UY).”
               
            
                  2.
               
               
                  A II. melléklet D. részében az állat-egészségügyi bizonyítvány III. szakasza a következővel egészül ki:
                  
                              „m)
                           
                           
                              A Costa Ricából (1) az Európai Unióba a 2014/501/EU bizottsági végrehajtási határozat (1) alapján a 2014-ben Franciaországban megrendezendő Lovas Világjátékokon való részvétel céljából ideiglenes behozatalra engedélyezett törzskönyvezett lovat:
                              
                                          i.
                                       
                                       
                                          21 napos különbséggel két alkalommal venezuelai agy- és gerincvelő-gyulladásra vonatkozó hemagglutináció-gátlási próbának vetették alá …-án (5) és …-án (5), és azok nem mutatták ki az antitestek számának növekedését. Ha a vizsgált ló hat hónapnál régebben (4) kapott a venezuelai agy- és gerincvelő-gyulladás elleni védőoltást, a második próbát a kivitelt megelőző 10 nap során kellett elvégezni;
                                       
                                    
                                          ii.
                                       
                                       
                                          a kivitelt megelőző 48 órán belül vett mintán RT-PCR (fordított transzkripciós polimeráz láncreakció) próbának vetették alá a venezuelai agy- és gerincvelő-gyulladás vírus genomjának azonosítása céljából …-án (5), és a teszt negatív eredményt hozott;
                                       
                                    
                                          iii.
                                       
                                       
                                          megfelelő védelemben részesítették a kórokozókat hordozó rovarok támadásaival szemben az RT-PCR mintavétel időpontjától a kivitelt megelőző berakodásáig, a jószág jóváhagyott rovarriasztó és -irtó szerekkel való kezelése, valamint az istálló és a szállítási eszközök ezzel párhuzamos rovartalanítása révén.
                                       
                                    
                        
            
         (1)  HL L 222., 2014.7.26., 16. o.”
   
   
      II. MELLÉKLET
      A 2004/211/EK határozat I. melléklete a következőképpen módosul:
      
                  1.
               
               
                  a Brazíliára vonatkozó sor helyébe a következő szöveg lép:
                  
                              „BR
                           
                           
                              Brazília
                           
                           
                              BR-0
                           
                           
                              Az egész ország
                           
                           
                              D
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –”
                           
                        
                              BR-1
                           
                           
                              A következő államok:
                              Rio Grande do Sul, Santa Catarina, Mato Grosso do Sul, Goiás, Distrito Federal, Rio de Janeiro
                           
                           
                              D
                           
                           
                              X
                           
                           
                              X
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
            
                  2.
               
               
                  a Costa Ricára vonatkozó sor helyébe a következő szöveg lép:
                  
                              „CR
                           
                           
                              Costa Rica
                           
                           
                              CR-0
                           
                           
                              Az egész ország
                           
                           
                              D
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
                              CR-1
                           
                           
                              San José közigazgatási terület
                           
                           
                              D
                           
                           
                              –
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
                              CR-2
                           
                           
                              San José közigazgatási terület
                           
                           
                              D
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              Kizárólag a franciaországi Lovas Világjátékokra benevezett lovak esetében. Érvényességi idő: 2014. október 15.”